《赠騄儿》
明代·胡应麟

騄儿才五岁，意气欲凌霞。骨已徵千里，书应诵五车。

神清珠在握，体润玉无瑕。莫作鸡群拟，终当胜阿爷。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。